‘กรุงศรี’ชู6เดือนผลตอบแทน3.2%
บลจ.กรุงศรี ออกกองทุนตราสารหนี้ ลงทุนในประเทศ ผสมฝากเงินนอก 6 เดือน ผลตอบแทน 3.2% ต่อปี
21 ก.พ. 2555

บลจ.กรุงศรี ออกกองทุนตราสารหนี้ ลงทุนในประเทศ ผสมฝากเงินนอก 6 เดือน ผลตอบแทน 3.2% ต่อปี
นายฉัตรพี ตันติเฉลิม ประธานเจ้าหน้าที่บริหาร บริษัทหลักทรัพย์จัดการกองทุน (บลจ.) กรุงศรีเปิดเผยว่า บริษัทเปิดขายกองทุนเปิดกรุงศรีตราสารหนี้ 6M8 (KFFIX 6M8) อายุโครงการประมาณ 6 เดือน เสนอขายระหว่างวันที่ 2127 ก.พ. 2555 ลงทุนขั้นต่ำ 1 หมื่นบาท
กองทุนมีนโยบายลงทุนในตราสารหนี้ทั้งในประเทศและต่างประเทศ เช่น ตราสารหนี้ภาครัฐไทย สัดส่วนการลงทุน 56%เงินฝากธนาคาร Union National Bank สหรัฐอาหรับเอมิเรตส์ สัดส่วนการลงทุน 23% เงินฝากธนาคาร Bank of China สาขามาเก๊า สัดส่วนการลงทุน 21% โดยนักลงทุนจะได้รับผลตอบแทนจากการขายคืนหน่วยลงทุนโดยอัตโนมัติประมาณ 3.2% ต่อปี 
“บลจ.กรุงศรี มองว่า การลงทุนในกองทุนตราสารหนี้ยังเป็นทางเลือกที่น่าสนใจ เหมาะกับนักลงทุนที่มองหาการลงทุนระยะสั้นที่มีความเสี่ยงต่ำ และต้องการสร้างโอกาสรับผลตอบแทนสูงกว่าดอกเบี้ยเงินฝาก ทั้งนี้คาดว่ากองทุนเปิดกรุงศรีตราสารหนี้จะได้รับความสนใจจากนักลงทุนเป็นอย่างดี” นายฉัตรพี กล่าว
ด้าน บลจ.ธนชาต ในฐานะบริษัทจัดการของกองทุนเปิดธนชาตตราสารหนี้ระยะยาว มีมติในที่ประชุมคณะกรรมการพิจารณาจ่ายผลตอบแทนรวม เมื่อวันที่ 15 ก.พ. 2555 ให้ปิดสมุดทะเบียนพักการโอนหน่วยลงทุนในวันที่ 22 ก.พ. 2555 เพื่อสิทธิในการรับเงินปันผลระหว่างกาล สำหรับรอบระยะเวลาบัญชี 10 เดือน สิ้นสุดวันที่ 7 ก.พ. 2555